На основу члана 81. Закона о буџетском систему („Сл. гласник РС“ бр. 54/2009, 73/2010, 101/2010, 101/2011, 93/2012, 62/2013, 63/2013 - испр., 108/2013, 142/2014, 68/2015 - др. закон, 103/2015 и 99/2016, 113/2017, 95/2018, 31/2019, 72/2019, 149/2020, 118/2021, 138/2022, 92/2023 и 94/2024) и члана 10. Правилника о заједничким критеријумима и стандардима за успостављање, функционисање и извештавање о систему финансијског управљања и контроле у јавном сектору („Сл. гласник РС“, бр. 99/2011 и 106/2013), и члана 28. Статута Јавне установе „Спортски објекти“ Жабаљ, директор Јавне установе „Спортски објекти“ Жабаљ, доноси:
РЕШЕЊЕ
О ОБРАЗОВАЊУ РАДНЕ ГРУПЕ ЗА УСПОСТАВЉАЊЕ, ПРАЋЕЊЕ И СПРОВОЂЕЊЕ СИСТЕМА ФИНАНСИЈСКОГ УПРАВЉАЊА И КОНТРОЛЕ
I
Образује се Радна група за успостављање, праћење и спровођење система финансијског управљања и контроле (у даљем тексту: Радна група).
II
Радна група се образује у следећем саставу:
· Марко Шолаја, в.д. директор, руководилац Радне групе;
· Горан Гаковић, домар, заменик руководиоца Радне групе;
· Славица Ђирђић, спремачица, члан;
· итд.
III
Задатак Радне групе је да организационо успостави систем финансијског управљања и контроле, као свеобухватни систем интерних контрола који ће обезбедити разумно уверавање да ће се циљеви предузећа остварити кроз:
1) Пословање у складу са прописима, унутрашњим актима и уговорима;
2) Реалност и интегритет финансијских и пословних извештаја;
3) Добро финансијско управљање;
4) Заштиту средстава и података.
IV
Задатак Радне групе је увођење и даљи развој система финансијског управљања и контроле, кроз реализацију следећих активности:
· Идентификација и попис пословних процеса;
· Израда Мапа пословних процеса и процедура;
· Идентификација и процена ризика и дефинисање начина управљања ризицима;
· Успостављање контролних активности које обухватају писане политике и процедуре и њихову примену, а које ће пружити разумно уверавање да су ризици за постизање циљева ограничени на прихватљив ниво;
· Израда Стратегије управљања ризицима са Регистром ризика;
· Утврђивање начина праћења и процене адекватности функционисања успостављеног система финансијског управљања и контроле.
V
Послове наведене у овој одлуци Радна група ће обављати почев од 30.04.2026.
VI
 Ово решење ступа на снагу даном доношења.
VII
Решење доставити: руководиоцу и свим члановима Радне групе.

Број: 252/2026							 В. Д.  ДИРЕКТОР
Дана: 30.04.2026.					                Марко Шолаја







